**ELŐTERJESZTÉS**

Bonyhád Város Önkormányzata Képviselő- testületének 2017. október hó 5. nap

rendes/rendkívüli testületi ülésére

|  |  |
| --- | --- |
| Tárgy: | Csatlakozás a Bursa Hungarica Felsőoktatási Önkormányzati Ösztöndíjrendszer 2018. évi fordulójához |
| Előterjesztő: | Réger Balázs hatósági osztályvezető |
| Előterjesztést készítette: | Réger Balázs hatósági osztályvezető |
| Előterjesztés száma: | 170. sz. |
| Előzetesen tárgyalja: | Pénzügyi Ellenőrző és Gazdasági Bizottság,Humán Bizottság,Bonyhádi Német Önkormányzat,Roma Nemzetiségi Önkormányzat |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása.

A felsőoktatásban részt vevő hallgatók juttatásairól, és az általuk fizetendő egyes térítésekről szóló 51/2007. (III.26.) kormányrendelet 18. § (1) bekezdés értelmében „a Bursa Hungarica Felsőoktatási Önkormányzati Ösztöndíj (a továbbiakban: Bursa Hungarica Ösztöndíj) olyan pénzbeli szociális juttatás, amely a Bursa Hungarica Felsőoktatási Önkormányzati Ösztöndíjrendszer (a továbbiakban: Ösztöndíjrendszer) adott évi fordulójához csatlakozott települési és megyei önkormányzatok által a hallgatónak adományozott szociális ösztöndíjból (a továbbiakban: önkormányzati ösztöndíjrész) és az önkormányzati ösztöndíj alapján a hallgató felsőoktatási intézményében e rendelet alapján megállapított szociális ösztöndíjból (a továbbiakban: intézményi ösztöndíjrész) áll.”

Bonyhád Város Önkormányzata évek óta csatlakozik a pályázati rendszerhez, amely igen népszerű a felsőoktatásban részt vevő bonyhádi hallgatók körében. A csatlakozási szándékát a képviselő-testület évről-évre megújította. A 2016/17-os tanév II. félévére és a 2017/2018-as tanév I. félévére 51 hallgató részesült Bursa Hungarica Felsőoktatási Önkormányzati Ösztöndíjpályázathoz nyújtott települési támogatásban.

Jelen döntésével a képviselő-testület a pályázó hallgatók 2017/18. tanév II. félévi, és 2018/19. tanév I. félévi tanulmányait tudja támogatni.

Az „A” és „B” típusú pályázatok rögzítésének és az önkormányzathoz történő benyújtásának határideje: 2017. november 7. A pályázatot az Emberi Erőforrás Támogatáskezelő a honlapján közzétette. Az önkormányzati csatlakozás határideje: 2017. október 2.

Kérem a tisztelt képviselő-testületet a határozati javaslatban foglaltak elfogadására!

Határozati javaslat

Bonyhád Város Önkormányzatának Képviselő-testülete:

1. csatlakozni kíván a Bursa Hungarica Felsőoktatási Önkormányzati Ösztöndíjrendszer 2018. évi fordulójához;
2. az ösztöndíjpályázathoz a 2017. évben a 2017. évi költségvetés ellátottak pénzbeli ellátásai terhére elkülönítette a pályázat forrásigényét, míg 2018. évi költségvetésben 2.000.000 Ft-ot biztosít és felkéri a polgármestert, hogy a 2018. évi költségvetésében ezen összeget eredeti előirányzatként vegye figyelembe;
3. felhatalmazza a polgármestert a csatlakozási nyilatkozat és egyéb dokumentumok aláírására, a pályázat megjelentetésére felkéri.

Határidő: a pályázat ütemterve szerint

Felelős: Filóné Ferencz Ibolya polgármester

Végrehajtásért felelős: (pályázat lebonyolítása ): Hatósági Osztály
(támogatási összegek átutalása): Pénzügyi Osztály

Bonyhád, 2017. szeptember 12.

Réger Balázs
 osztályvezető